Sekolah Kebangsaan Nanga Kumpang

Sekolah Kebangsaan Nanga Kumpang atau nama ringkasnya SK Nanga Kumpang, merupakan sebuah sekolah kebangsaan luar bandar yang dikelola di bawah Pejabat Pelajaran Daerah Lubok Antu. Sekolah ini terletak di zon Engkilili, dalam Daerah Lubok Antu. Sarawak.

Pada 2009, Sekolah Kebangsaan Nanga Kumpang memiliki 45 pelajar lelaki dan 48 pelajar perempuan, menjadikan jumlah keseluruhan murid seramai 93 orang. Ia mempunyai seramai 14 orang guru. 

Namun jumlah murid di sekolah ini telah mengalami perubahan dan penurunan saban tahun. Pada tahun 2026, seramai 59 orang murid telah didaftarkan. Bilangan murid yang sedikit pada setiap tahun telah menyebabkan sekolah ini termasuk dalam sekolah kategori SKM (Sekolah Kurang Murid), seperti sekolah-sekolah lain sekitarnya.

Sejak penubuhannya pada tahun 1961, majoriti murid yang hadir ke sekolah ini ialah dari kaum Iban rumah panjang setempat, iaitu dari Rmh Nanga Kumpang, Rmh Sayat, Rmh Rasau, Rmh Seremat, Rmh Soh, Rmh Danau, Rmh Klampo, Rmh Bukit Tungku, dan Rmh Kandis. Dengan kemudahan yang sedia ada, sekolah ini masih mengekalkan asrama bagi memudahkan murid-murid hadir ke sekolah.

Sejarah 
Pada tahun 1961, sekolah ini telah dibangunkan secara gotong royong oleh masyarakat Iban dari kampung rumah panjang setempat. Tanah untuk membangunkan sekolah ini juga ialah hasil derma dari penduduk kampung yang bermurah hati. Pada asalnya sekolah ini diperbuat daripada kayu dan hanya berlantaikan tanah. Disebabkan ketiadaan kemudahan dan akses jalan raya, kelas yang dapat dibina hanya 3 buah kelas sahaja pada awalnya. Sekolah ini juga menghadapi masalah bekalan air bersih, elektrik dan akses jalan raya hampir 60 tahun sejak penubuhannya. Sekolah ini akhirnya mendapat akses jalan raya dan sumber elektrik yang lengkap pada tahun 2021. Masalah bekalan air bersih sahaja yang masih ditanggung sehingga kini dan menggunakan air telaga berpam bagi melakukan kegiatan harian. 

Saban waktu, sekolah ini telah berkembang dan mengalami beberapa perubahan infrastuktur yang besar. Hasil inisiatif dan peruntukan Kementerian Pendidikan Malaysia.Sebuah makmal komputer dan sebuah dewan besar yang diberi nama Dewan Penghulu Imong telah dibina pada tahun 2009. Sebanyak dua buah blok baru, iaitu 6 buah kelas dan dua blok asrama, iaitu 6 buah bilik asrama, dewan makan asrama dan dewan makan RMT telah dibina pada tahun 2018 menggunakan kaedah sistem IBS (Sistem Binaan Berindustri) bagi menggantikan struktur bangunan asal yang sudah uzur. Pada 2024, bilik guru dan pejabat pentadbiran sekolah ini telah dinaik taraf dan dapat digunakan sepenuhnya.

Atas hasil kerjasama warga SK Nanga Kumpang bersama PIBG, infrastruktur dan keceriaan sekolah telah ditambah baik dari semasa ke semasa melalui aktiviti gotong royong bersama ibu bapa.Walaupun pada asalnya sekolah ini dalam keadaan daif, namun sekolah ini pernah berjaya melahirkan insan yang bergelar guru, ahli politik (YB William Nyallau Badak, YB Jugah Muyang, YB Malcom Mussen Lamoh,YB Jawah anak Gerang ) dan jurutera dari kalangan murid-muridnya. 

 Alamat 
Sekolah Kebangsaan Nanga Kumpang
D/A Pejabat Pelajaran Daerah Kecil Lubok Antu 
95900, Lubok Antu
Sarawak, Malaysia
Telefon =  TIADA
Fax       = TIADA

 Pautan luar 



Nanga Kumpang
Nanga Kumpang